CELEX: 62013CN0636
Language: sl
Date: 2013-12-04 00:00:00
Title: 

22.2.2014   
            
            
               SL
            
            
               Uradni list Evropske unije
            
            
               C 52/28
            
         Pritožba, ki jo je Roca Sanitario, S.A. vložila 4. decembra 2013 zoper sodbo Splošnega sodišča (četrti senat) z dne 16. septembra 2013 v zadevi T-408/10, Roca Sanitario proti Komisiji
   (Zadeva C-636/13 P)
   2014/C 52/50
   Jezik postopka: španščina
   
      Stranki
   
   
      Pritožnica: Roca Sanitario, S.A. (zastopnik: J. Folguera Crespo, odvetnik)
   
      Druga stranka v postopku: Evropska komisija
   
      Predlogi
   
   
               —
            
            
               Naj se ugodi razlogom, ki jih družba Roca Sanitario, S.A. navaja v tej pritožbi;
            
         
               —
            
            
               naj se razglasi delna ničnost sodbe Splošnega sodišča z dne 16. septembra 2013 v zadevi T-408/10, in naj se posledično
            
         
               —
            
            
               ugodi predlogom družbe Roca Sanitario, S.A. in se zniža znesek globe, ki ji je bil naložen solidarno s hčerinskima družbama Roca France in Laufen Austria;
            
         
               —
            
            
               podredno, naj se – glede na to, da družba Roca Sanitario ni bila neposredno udeležena pri sankcionirani kršitvi in da njena odgovornost zgolj izvira iz tiste, ki se pripisuje ravnanju njenih hčerinskih družb, če Splošno sodišče izreče sodbo v vzporednih pritožbah, ki ju nameravata vložiti družbi Laufen Austria in Roca France zoper sodbi Splošnega sodišča z dne 16. decembra 2013 v zadevah T-411/10 in T-412/10, in se odredi znižanje globe, naložene tem hčerinskim družbam, za plačilo katere je družba Roca Sanitario solidarno zavezana – za družbo Roca Sanitario uporabi enako znižanje zneska globe v skladu z načeli iz točke 203 sodbe;
            
         
               —
            
            
               Komisiji naj se naloži plačilo stroškov, ki so družbi Roca Sanitario nastali v tem postopku ter v postopku v zvezi z zadevo T-408/10 glede enakih razlogov.
            
         
      Pritožbeni razlogi in bistvene trditve
   
   
               1.
            
            
               
                  
                     Prvi razlog
                   temelji na napačni uporabi člena 23(2) Uredbe 1/2003 (1) in načel sorazmernosti in individualne odgovornosti v zvezi z globo, ki je bila družbi Roca Sanitario, S.A. naložena solidarno z njeno hčerinsko družbo Laufen Austria, AG.
            
         
               2.
            
            
               
                  
                     Drugi razlog
                   temelji na napačni uporabi prava pri uporabi sodne prakse Sodišča Evropske unije ter kršitvi načel enakega obravnavanja, sorazmernosti, obrazložitve in zaupanja v pravo pri izvajanju Smernic o načinu določanja glob, naloženih v skladu s členom 23(2)(a) Uredbe (ES) št. 1/2003 (2).
            
         
      (1)  Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov [101 PDEU] in [102 PDEU] (posebna izdaja v slovenščini, poglavje 8, zvezek 2, str. 205).
   
      (2)  UL 2006, C 210, str. 2.